ऐसा नहीं कि कवि, कुलपति, वक्ता, विचारक, डॉ. सुमन को बौद्धिक और साहित्यिक लोग ही जानते-पहचानते थे। मुझे वह दिन अच्छी तरह याद है, हम सुमन जी के साथ माधव कॉलेज के सामने वाली सड़क से मालीपुरे की तरफ जा रहे थे। क्या दुकानदार, क्या ठेलेवाले, रस्ते चलते लोगों से 'नमस्तेÓ, 'आइये सरÓ, 'पधारो साबÓ की पुकारें आ रही थी। सुमन जी मुस्कुराते आगे बढ़ रहे थे। घूंघट खींचती औरतें, ओरले पर बैठी बहन बेटियां,दबे स्वर में एक-दूसरे को कह रही थी ''देख री सुमन जी जइरिया हे, देखो नीं सुमन जी जइरिया हेÓÓ ये वे लोग थे जो कभी 'कॉलेजÓ नहीं गए थे। वे सुमन जी के काव्य से उस तरह परिचित नहीं थे जिस तरह साहित्य के लोग होते हैं। लेकिन कवि 'सुमनÓ की गंध गलियों में लोगों की आंखों में उनके प्रेम से दमकते चेहरों में न•ार आती थी। कवि ने अपना आत्मतत्व रिश्तों की आंच में पकाया था। रोटी की गंध, फूलों की खुशबू, होठों पर मुस्कानों, आंखों में आए जलजलों (नमीं) में 'सुमनÓ का घर था। सुमन वहीं बस गए थे।